Célok

Szükséged van célokra. Olyan célokra, amik motiválnak a hétköznapokban, és sikeressé tesznek. Nézzük meg, mi is igazából egy cél:

Ég benned a vágy, ha csak rá gondolsz

Boldogabb leszel tőle

A pénznél magasabb szintű dolgok motiválnak

Áldozatokat hozol érte

Megfizeted az árát

Van határideje

Konkrét és mérhető

Kihívást jelentő, de reális

Vágy és boldogság

Célokat alapvetően azért tűzünk magunk elé, mert jobb lesz tőle az életünk, mert elérhetünk valamit, amit addig soha. Ebből az következik, hogy számunkra fontos ez a valami, tehát égető vágy és akarat van bennünk az áhított valami után. Ha a célt elérted, boldogabb leszel. Ez természetes. De ha igazi célod van (nem csak álmod, vagy kívánságod), akkor nem csak az elérése fog boldoggá tenni, hanem az odáig vezető út is.

Motiváció

A pénznél vannak sokkal erősebb és magasabb szintű motivátorok. Ha igazán sikeres akarsz lenni, akkor ne a pénz legyen az első, vagy az egyetlen motivációs eszközöd. Az egyszerűen nem elég. Ha pl üzleti célod van, gondolj a következőkre:

Híresen jó üzletemberré válhatsz

Munkahelyeket teremthetsz

Segíthetsz másoknak elérni céljukat, miközben Te is eléred

Szellemileg és anyagilag függetlenné válhatsz

Sokkal jobb, ha a pénznél magasabb, belső dolgok motiválnak.

Szükséges áldozatok és megfizetett ár

Minden cél eléréséhez áldozatokat kell hoznod. Ha ez nem így történik, akkor az a cél nem igazi cél, csak egy álom, egy kívánság, vagy egy egyszerű teendő (hamarosan megnézzük mi a különbség). Igenis le kell mondanod néhány, vagy akár nagyon sok dologról. Ebből következik, hogy nincs ingyen cél. Mindig meg kell fizetned az árát. Tehát, ahhoz, hogy elérj egy célt, kiadásaidra és munkádra befektetésként kell tekintened. Ha jó célokat akarsz elérni, biztos lehetsz, hogy ezek a befektetések sokszorosan meg fognak térülni.

Határidő

Egy igazi célnak van pontos és egyértelmű határideje. Így egyszerűen meg tudod mondani, hogy sikerült -e elérned, vagy sem. Nem elég, az, hogy ‘valamikor a közeljövőben’, pontos évhez hónaphoz és naphoz kell rendelned. Ezeket megnézzük a következő részekben.

Konkrét és mérhető

Egy cél, akkor jó, ha a jelenlegi, és az elérni kívánt állapot között van különbség. Gondolhatsz rá úgy, mint egy hegyre. Most a hegy alján állsz és a tetejére akarsz eljutni. A megtett út lesz az a különbség, amin nap, mint nap dolgoznod kell, és amit folyamatosan mérni tudsz. Így a nagy célt sok kisebbre tudod bontani, és mérföldköveket jelölhetsz ki. A lényeg, hogy konkrétan meg tudod határozni, hogy most hol vagy, és hova szeretnél eljutni.

Kihívás és realitás

Az az ideális, ha a hegy csúcsa olyan magasan van, hogy megmászása komoly kihívást és erőfeszítést igényel, de egyben lehetséges a feladat. Az irreálisan könnyű, vagy nehéz céloknak általában nem sok értelme van. A túl kis célok nem fognak nagy motivációt jelenti, a túl nagy célok pedig sok kudarcot okoznak. Mégegyszer mondom, egy sikeres cél legyen nagy, igényeljen nagyon komoly kihívást és erőfeszítést! De ne legyen lehetetlen.

A következő fejezetben tisztázzuk a különbséget a célok, álmok, és teendők közt.

Cél vs álom vs teendő

Nézzük bevezetésként dióhéjban:

Cél

Eredmény, amit a teendők által érhetünk el.

Álom

Olyan gyenge cél, ami nem juttat igazi értékhez, ami nem igazán fontos számodra, amire nem teljesülnek az előző fejezetben leírt feltételek.

Teendő

Amivel az emberek az idejüket töltik. Célkitűzésből eredő időtöltés. Általában minden teendő köthető egy célhoz.

Célkitűzés

Általában elmondható, hogy mindenkinek három féle célra van szüksége:

Rövid távú

Közép távú

Hosszú távú

Mi számít rövid távnak? Egyén függő. Én 1 - 3 évet mondok rövidnek, 4 - 7 évet középnek, 7+ évet pedig hosszúnak.

Most nézzünk 13 lépést, amit alkalmazhatsz, ha sikeresen akarsz célokat kitűzni magad elé. Először megnézzük a lépéseket, utána pedig a saját céljaimon keresztül mutatom be a gyakorlati alkalmazást.

Első lépés: Engedd el a korlátozott gondolkodást.

Második lépés: Tedd magad a flow állapotába.

Harmadik lépés: Ötletelj.

Negyedik lépés: Kategorizáld a célokat.

Ötödik lépés: Rendelj határidőket a célokhoz.

Hatodik lépés: Bonts le a célokat kisebb alcélokra, ha lehetséges.

Hetedik lépés: Pontosítsd a célokat.

Nyolcadik lépés: Tesztelj! Alkalmazz döntési modelleket.

Kilencedik lépés: Legfontosabb célok kiválasztása különböző időtávokon. Elsődleges cél meghatározása.

Tizedik lépés: Foglald mondatba a célokat.

Tizenegyedik lépés: Motivációs lista készítése

Tizenkettedik lépés: Vizualizáld a célokat!

Tizenharmadik lépés: Teendők, megvalósítási-, és ütemtervek készítése.

13 + 1. lépés: Megvalósítás

Most lépésről lépésre megbeszéljük mit is jelentenek ezek.

Nézzünk egy - egy példát:

Teendő: Minden héten értékesítői megbeszélést tartani.

Cél: Elérni legalább 10% árbevétel növekedést  2016. december 10. -ig.

Vágy: Nagy vállalattá válni.

Elemezzük őket a korábbi feltételek alapján.

Cél: Elérni legalább 10% árbevétel növekedést  2016. december 10. -ig.

Ég benned a vágy, ha csak rá gondolsz? Ha jó vállalat vezető vagy, akkor igen.

Boldogabb leszel tőle? Igen, mivel segít elérni életed elsődleges céljait.

A pénznél magasabb szintű dolgok motiválnak? Ha jó vállalat vezető vagy, akkor igen. Például a szellemi függetlenség, vagy az időd szabad felhasználása, vagy nagyobb jutalom az embereknek, stb.

Áldozatokat hozol érte? Egyértelmű igen. 11 helyett 12 órát dolgozol, stb.

Megfizeted az árát? Igen. Minden növekedés befektetéssel kezdődik.

Van határideje? Igen. 2016. december 10.

Konkrét és mérhető? Igen. 10%

Kihívást jelentő, de reális? Igen.

Ez egy minden feltételnek megfelelő konkrét cél.

Vágy: Nagyvállalattá válni.

Ég benned a vágy, ha csak rá gondolsz? Ha jó vállalat vezető vagy, akkor igen.

Boldogabb leszel tőle? Igen.

A pénznél magasabb szintű dolgok motiválnak? Ha jó vállalat vezető vagy, akkor igen.

Áldozatokat hozol érte? Egyértelmű igen.

Megfizeted az árát? Igen.

Van határideje? Nincs.

Konkrét és mérhető? Nem.

Kihívást jelentő, de reális? Igen vagy nem.

Ez a látszólagos “cél” három nagyon fontos szempontnak sem felel meg.

Egyrészt nincs határideje. Nagyon súlyos hiba. Így nem tudod, hogy mikor mit kell elérni az adott célból. Ez egyrészt lehetőséget ad a halogatásra, másrészt nem tudod eldönteni, hogy sikerült -e. Ha példátul két év múlva visszanézed “céljaidat” és azt látod, hogy még mindig nem vagytok “nagyvállalat”, akkor mi történik? Siker vagy kudarc? Nem tudod, mert nem volt határidőd, így önámításként mondhatod azt, hogy “semmi baj, majd 2 év múlva”, és máris halogatsz. A halogatás a siker egyik komoly ellensége. Az igazi cél kimondja, hogy 2019. júllius 10. -ére leszünk “nagyvállalat”.

Másrészt ez a “cél” nem konkrét és nem mérhető. Az a fogalom, hogy ‘nagyvállalat’ relatív és homályos. Valakinek a 20 fő nagyot jelent, valakinek a 30 fő mikrot. Valaki árbevétel alapján tesz különbséget. Egy sikeres cél ennél jóval konkrétabb, és kimondja, hogy 1000 fős nagyvállalattá válni, X árbevétellel. Ez máris érthetőbb megfogalmazás, amit tudsz mérni.

Harmadrészt, az előző kettő feltétel hiánya miatt nehéz megmondani, hogy ez egy reális cél -e?  Mivel nincs határideje, és nincsenek konkrét, mérhető mutatói, ezért ez a kérdés nagyon relatív. Ha lenne igazi határidő, igazi mérőszámokkal, akkor lenne egyértelmű válasz arra, hogy kihívást jelentő, de reális -e a cél.

Teendő: Minden héten értékesítői megbeszélést tartani.

Ezt ne elemezzük a feltételek alapján! Talán rá lehetne erőltetni őket, de ez egy világos teendő. Egyértelműen leír egy teendőt, egy időtöltést, amit minden héten el kell végezni. Egyértelműen köthető egy magasabb szintű célhoz.

Teendő és cél között néha nehéz különbséget tenni, de a lényeg, hogy a teendő mindig a célból következik, egy cél pedig mindig tovább bontható kisebb feladatokra, teendőkre. Amit már nem lehet tovább bontani, az teendő.

Az, hogy hol a határ a célok tovább bontásában, természetesen az adott dologtól függ, és ez már inkább mikro menedzsment témakör. De elmondható, hogy józan ésszel és némi íélőképességgel könnyen bele lehet jönni.

Ezután az elméleti bevező után, csak gyakorlattal foglalkozunk. Sajnos ezen ismeretek szükségesek ahhoz, hogy meg tudjuk nézni a mindennapokban hogy történik a célok és teendők kezelése. Jöjjön tehát a gyakorlat!